**Bursa Hungarica Felsőoktatási Önkormányzati Ösztöndíj**

A Nemzeti Kulturális Támogatáskezelő (a továbbiakban: Támogatáskezelő) online felületén hirdeti meg minden évben a Bursa Hungarica Felsőoktatási Önkormányzati Ösztöndíjrendszer (továbbiakban: Ösztöndíjrendszer) aktuális fordulóját.

Az Ösztöndíjrendszer a hátrányos helyzetű, szociálisan rászoruló fiatalok számára a felsőoktatásban való részvétel támogatására szolgál.

A települési önkormányzatok számára az Ösztöndíjrendszerhez való csatlakozás önkéntes.

**Jogosultak köre**

Minden évben a pályázati kiírásnak megfelelő, felsőfokú, nappali képzésben résztvevő hallgatók.

**Mit kell tennie**

Az Általános Szerződési Feltételek és a Pályázati kiírás tartalmazza.

**Határidők**

A kérelem benyújtásának határideje: a pályázati kiírásban meghatározott dátum.

(A határidő elmulasztása jogvesztő.)

**Benyújtandó dokumentumok**

A pályázati kiírásban meghatározott dokumentumok, igazolások.

**Fizetési kötelezettség**

Az eljárás költség és illetékmentes.

**Eljáró szerv**

**Igrici Község Önkormányzata**

3459 Igrici, Kossuth utca 57.

Telefon: 49/353-306

Hivatali kapu rövid neve: IGRICIPH

KRID azonosító: 202104718

**Felettes szerv/jogorvoslat**

Általános Szerződési Feltételek szerint.

**Egyéb információk**

**1. A települési önkormányzat által nyújtott támogatás:**

Az Ösztöndíjrendszer célja, hogy a szociális támogatási rendszerben azon a szinten történjen a döntéshozatal, ahol a legtöbb ismerettel rendelkeznek a rászorultság elbírálásához. Ennek megfelelően az önkormányzat által évente kiírt pályázat helyben kerül elbírálásra. A támogatás havi összegét pályázónként állapítja meg az önkormányzat.

**2. A vármegyei önkormányzatok által nyújtott támogatás:**

A vármegyei önkormányzat tetszőleges összeggel kiegészítheti a települési önkormányzat által támogatott pályázó vagy pályázók számára megítélt, települési önkormányzati forrásból fedezendő ösztöndíj összegét.

**3. Intézményi támogatás:**

Az aktuálisan felelős Minisztérium (a továbbiakban: Minisztérium) a felsőoktatásban már tanuló vagy a továbbiakban tanulni kívánó, szociálisan hátrányos helyzetű fiatalok támogatásához oly módon kíván hozzájárulni, hogy a települési (és vármegyei) önkormányzat által megállapított támogatási összeget az önkormányzati támogatással megegyező mértékben - a Minisztérium hivatalos honlapján évenként közzétett értékhatárig - kiegészíti.

A támogatás összege: tárgyévben kerül meghatározásra, Igrici Község Önkormányzatának aktuális önkormányzati rendelete alapján.

**Vonatkozó jogszabályok**

[2011. évi CCIV. törvény a nemzeti felsőoktatásról](https://njt.hu/jogszabaly/2011-204-00-00). Elérése: <https://njt.hu/jogszabaly/2011-204-00-00>

51/2007.(III.26.) Korm. rendelet a felsőoktatásban részt vevő hallgatók juttatásairól és az általuk fizetendő egyes térítésekről: Elérése: <https://njt.hu/jogszabaly/2007-51-20-22>

Igrici Község Önkormányzata Képviselő-testületének 8/2022. (IX. 21.) önkormányzati rendelete a Bursa Hungarica Felsőoktatási Önkormányzati Ösztöndíjrendszerről. Elérése: <https://or.njt.hu/eli/736064/r/2022/8>